# Bôrovský potok

### Z Wikipédie

Bôrovský potok je potok v Turci, v centrálnej časti okresu Martin. Je to pravostranný prítok Sklabinského potoka, meria 7,5 km a je tokom V. rádu. Preteká Turčianskou kotlinou, kde pramení v podcelku Sklabinské podhorie, pod kótou 630,5 m v nadmorskej výške okolo 590 m n. m., severne od obce Sklabiňa. Najprv tečie na severoseverozápad, sprava priberá krátky prítok z lokality Bašta a tečie na západ. Pri osade Stará Bôrová priberá zľava potok Breziny (443,4 m n. m.; 1,5 km) a potom opäť ľavostrannú Diakovú (2 km). Stáča sa a pokračuje na sever, sprava priberá Radúchovo (2,4 km) a Bukovinu (2 km) a postupne sa stáča na severozápad. Prudko sa ohýba oblúkom vypnutým k juhu a pri martinskej časti Košúty, pod kótou 403,9 m (na nej hradisko púchovskej kultúry a z doby rímskej), sa v nadmorskej výške okolo 388 m n. m. vlieva do Sklabinského potoka.

Zdroj: "http://sk.wikipedia.org../../../b/%C3%B4/r/B%C3%B4rovsk%C3%BD_potok.html"

Kategórie: Potoky na Slovensku | Články bez interwiki

##### Views

- Článok
- Diskusia
- Aktuálna verzia

##### Hľadaj